stanford-oval/wikipedia huggingface dataset:
חישוף

דחפור D9R משוריין מבצע חישוף ואיתור מטעני חבלה בציר הוברס (גבול ישראל-רצועת עזה) בזמן מבצע גשמי קיץ.
דחפורי D9R מבצעים חישוף בציר פילדלפי. רייצ'ל קורי מפגינה מולם.
"חישוף" (באנגלית: Terrain clearance) הוא מונח צה"לי המתאר פעולה שבה חושפים שטח באמצעות נקיונו ממכשולים ועצמים העלולים לחסום את שדה הראייה או לספק מחסה למחבלים ומטעני חבלה - לרבות קפלי קרקע, צמחייה, מטעים, פרדסים ומבנים. המטרה העיקרית של פעולות החישוף היא למנוע אפשרות למארבים הכוללים ירי נק"ל, ירי נ"ט, מטעני צד ומטעני גחון כנגד אזרחים ישראלים וכוחות צה"ל. את פעולות החישוף מבצע חיל ההנדסה הקרבית באמצעות דחפורי D9 משוריינים המדוגמים במיגון כבד כנגד ירי ומטעני חבלה ומצוידים בכף דחפור ("סכין") כבדה שבאמצעותה מתבצע החישוף.
בהקשר של האינתיפאדה השנייה ביצע צה"ל פעולות חישוף נרחבות בהן יושרו אלפי דונמים של מטעים וחממות ונהרסו אלפי בתים. המטרה של פעולות החישוף הייתה למנוע פיגועי ירי והנחת מטענים על צירי התנועה העיקריים ביהודה ושומרון וברצועת עזה. עיקר פעולות החישוף בוצע ברצועת עזה, שם חושפו שטחים רבים גם על מנת למנוע ירי של רקטות נ"ט על כוחות צה"ל והפגזת יישובים ישראלים בפצמ"רים ורקטות קסאם. סביב ציר כיסופים הרס צה"ל עשרות בתים בח'אן יונס מהם נורתה אש על שיירות אזרחיות של תושבי גוש קטיף. החישוף הנרחב ביותר היה בעיר רפיח הפלסטינית, סביב ציר פילדלפי, בו לטענת ארגוני זכויות אדם הרסו כוחות צה"ל אלפי בתים. בעקבות פעולות החישוף הנרחבות כמות פיגועי הירי והמטענים בדרכים ירדה באופן דרסטי.
צה"ל מבצע באופן קבוע חישוף סביב גדר המערכת של רצועת עזה על מנת למנוע הפעלת מטעני צד קטלניים נגד כוחות צה"ל השומרים על ציר הוברס, ובמהלכו נעקרת בעיקר צמחייה סביב הגדר. במהלך פעולות אלו חשפו הדחפורים המשוריינים מטענים רבים שהטמינו ארגוני הטרור הפלסטיניים.
עמדת ישראל היא שהפלסטינים שאיבדו את רכושם כתוצאה מפעולות החישוף אינם זכאים לפיצוי, מפני שהנזק הוא תוצאה של אירועי לחימה.
בעוד שבצה"ל ראו בפעולות החישוף צורך מבצעי שנועד להגן על ביטחון אזרחי ישראל, פעילי שמאל וארגוני זכויות אדם סברו כי מדובר בעונש קולקטיבי המסב נזק רב לאוכלוסייה חפה מפשע. ארגון בצלם טען כי צה"ל משתמש בפעולות החישוף כאמצעי ענישה על מנת ללחוץ על האוכלוסייה הפלסטינית להפסיק לשתף פעולה עם יורי הקסאמים והמחבלים, במסגרת של לוחמה פסיכולוגית. לדברי הארגון, בחלק מהמקרים הרסו כוחות צה"ל שדות של עגבניות וקישואים, שבהם לא ניתן למצוא מסתור, וכתוצאה מכך נגרם לקרקע נזק ארוך טווח, ובחלק מהמקרים בלתי הפיך, ופרנסתם של אלפי אנשים נפגעה למשך שנים ארוכות. לדעתו של ראש המנהל האזרחי ב-2001, לעיתים מבוצע החישוף בהיקף גדול מזה שמחייבים הצרכים הצבאיים.
במלחמת חרבות ברזל

בעקבות טבח שבעה באוקטובר פתחה ישראל במלחמת חרבות ברזל נגד חמאס וארגוני טרור נוספים ברצועת עזה. למחרת, חזבאללה הצטרף ללחימה והחל בפעולות טרור בגבול ישראל–לבנון שכללו ירי רקטות ארטילריות על יישובי הגליל העליון.
במסגרת הלחימה ברצועת עזה ביצע צה"ל פעולות חישוף נרחבות ברצועת עזה, בהם אותרו ונחשפו אלפי מטעני חבלה, מטעני גחון ומוקשים, משגרי רקטות מוטמנים ופירי מנהרות טרור של חמאס. תשתיות הטרור שנחשפו הושמדו על ידי חיל ההנדסה הקרבית.
במסגרת הלחימה בגבול הצפון ביצע צה"ל חישוף מטרות של חזבאללה בדרום לבנון באמצעות פצצות ופגזי זרחן לבן, שנועדו לשרוף צמחייה ולחשוף את המערך הצבאי שמוסתר מתחתיה, וכן ליצור מסך עשן כדי לצמצם את שדה הראייה של אנשי חזבאללה המשגרים טילי נ"ט לעבר ישראל. דובר צה"ל, דניאל הגרי, אישר את השימוש של צה"ל בפצצות ופגזי זרחן, ואמר כי ישראל נוהגת בעניין זה על פי הדין הבין-לאומי. בנוסף, לוחמי וכלי צמ"ה של חיל ההנדסה הקרבית ביצעו חישוף של השטח הצמוד לגבול, יישרו אותו וגילחו אותו מצמחייה.
הערות שוליים

↑  דו"ח בצלם - הרס בתואנה של צרכים צבאיים
↑  "במחנה",28.12.01, ציטוטים נרחבים מדברי תא"ל דב צדקה בכתבתו של עקיבא אלדר ”לטעמי עשו כמה דברים שחורגים. אחרי האירועים של אלי סיני ודוגית ביצעו חישוף מאוד מסיבי במה שהם קוראים ' התוחמת הצפונית'. הם עקרו מאות דונמים של תות ומטעים וחממות, ולדעתי זה לא הגון ... גם באיו"ש יש מקומות שאנחנו לא נקיים מזה. לפעמים אני מאשר היקף מסוים של חישוף, אבל כשאני מגיע לשטח אני מוצא היפראקטיביות מסוימת של הכוחות...” תא"ל דב צדקה, ראש המנהל האזרחי, ריאיון לעיתון "במחנה" 28.12.2001, המראיין: גיא זקהם; עקיבא אלדר, מה באמת חושב ראש המינהל האזרחי על הכיבוש, באתר הארץ, 7 בינואר 2002
↑  רון בן ישי, הפצצות שחושפות את הבסיסים הסודיים של חיזבאללה: למה צריך זרחן לבן?, באתר ynet, 11 בדצמבר 2023
↑   גל מי טל, סוד הקסם של 'מחרשת הכסף' נחשף, באתר צה"ל, 13 במרץ 2025.
שמיר (ספרות האגדה)

השמיר הוא בעל חיים אגדי המוזכר בתנ"ך, בתלמוד ובספרות האגדה היהודית, בעל יכולת לבקע כל חומר שאיתו הוא בא במגע. על פי פירוש רש"י, השמיר הוא מין תולעת.
שימוש

השימושים המוכרים בשמיר הם:
בקיעת משה את אבני החושן;
בניית בית המקדש הראשון בימי שלמה המלך ללא שימוש בכלי ברזל לסיתות אבני הבניין - עליהן נאמר ”וְהַבַּיִת בְּהִבָּנֹתוֹ אֶבֶן שְׁלֵמָה מַסָּע נִבְנָה וּמַקָּבוֹת וְהַגַּרְזֶן כָּל כְּלִי בַרְזֶל לֹא נִשְׁמַע בַּבַּיִת בְּהִבָּנֹתוֹ” (הסבר אחר, המובא בתלמוד ונפסק להלכה על ידי הרמב"ם, הוא שהאבנים סותתו מחוץ להר הבית בטרם הובאו אליו).
אגדת שלמה המלך ואשמדאי

בתלמוד מוזכרת אגדת שלמה ואשמדאי המספרת ששלמה המלך נעזר בשדים ובאשמדאי עצמו על מנת למצוא את השמיר, ולהשיגו מידי תרנגול הבר שהופקד עליו לשומרו. הסיפור נפוץ בתרבות העממית וכיום הוא ידוע בעשרות גרסאות, בין היתר מאת ביאליק בספרו ויהי היום.
זיהוי בעת המודרנית

אף שהעמדה המסורתית הייתה כי מדובר ביצור חי, ישנן מספר עמדות בנוגע לזיהויו של המושג.
עמנואל וליקובסקי טען כי השמיר היה למעשה חומר רדיואקטיבי המצוי בטבע, כגון רדיום[דרושה הבהרה]. וליקובסקי נימק את עמדתו בכך שעל-פי המקורות, היה צריך לאחסן את השמיר בתוך עופרת, שהייתה מנטרלת את כוחותיו, בדומה לשכיחותה של עופרת כיום כמגינה בפני קרינה.
הרב זמיר כהן העלה דעה נוספת, שלפיה השמיר היא תולעת, שפולטת קרינה הדומה ביכולת החיתוך וביקוע שלה לקרינת לייזר, ובחסימתה על ידי עופרת לקרינה רדיואקטיבית וקרינת רנטגן. עמדה זו מבוססת על עמדת רש"י לעיל לפיה השמיר הוא תולעת פלאית ששימשה לחיתוך האבנים ששימשו לבניית המקדש. בהרצאותיו, מסביר כהן כי הקרינה איפשרה לעמוד בדרישת הכתובים כי סיתות האבנים ששימשו לבניית המקדש היה צריך להתבצע מבלי להסיר חלקים מהן ("במילואותן"), מה שלכאורה מבסס את העובדה שמדובר היה בקרינה. כנגד עמדה זו נטען כי היא אינה עולה בקנה אחד עם הדרישה של "במילואותם", שכן קרינה אכן גורעת מהחומר, ולכן כלי הכהן הגדול היו לכאורה לא כשרים.
דעה נוספת סבורה שישנם שני סוגי שמיר; השמיר המוזכר בתנ"ך הוא אבן או גוף אחר חד, שנמצא גם כיום (למשל יהלום), והשמיר שבעזרתו נבנה בית המקדש הוא בעל חיים שנכחד שהיו לו תכונת חיתוך ולכן נקרא כך בהשאלה.
ביוני 2019 צוות חוקרים מאוניברסיטת נורת'איסטרן שבבוסטון, גילה בנהר אבטן שבפיליפינים, תולעת אנדמית בשם לית'ורדו אבטאניקה (אנ') המסוגלת לחתוך סלעים ולחיות בתוכם.
ראו גם

תרנגול הבר (ספרות האגדה)
הערות שוליים

↑  ספר מלכים א', פרק ו', פסוק ז'
↑  תלמוד בבלי, מסכת סוטה, דף מ"ח, עמוד ב'
↑  תלמוד בבלי, מסכת גיטין, דף ס"ח, עמוד א'.
↑  ”עשיתי לי שרים ושרות ותענוגות בני האדם שדה ושדות שרים ושרות” (מגילת קהלת, פרק ב', פסוק ח') - בגמרא, רבי יוחנן מסביר שבמילה "שדה ושדות" הכוונה לשדים
↑  תלמוד בבלי, מסכת גיטין, דף ס"ח, עמוד ב'.
↑  שלמה ואשמדי / חיים נחמן ביאליק - פרויקט בן־יהודה, באתר benyehuda.org
↑  הרב זמיר כהן, חיתוך וביקוע באמצעות קרינה, המהפך א, תשס"ה, עמ' 90–94, באתר אוצר החכמה (צפייה חופשית – מותנית ברישום)
↑  בחוברת "תורה מן השמים", מעלה כהן את הטענה שמדובר בקרינה רדיואקטיבית. נו באמת - Nu Bemet - למה אנשים צוחקים על דתיים - זמיר כהן ד, נבדק ב-2021-09-17
↑  הרב יהושע ענבל, תורה שבעל פה, עמוד 578-572
↑  A rock-boring and rock-ingesting freshwater bivalve (shipworm) from the Philippines
אטקאן קראזור

אטקאן קראזור (בגרמנית: Atakan Karazor; נולד ב-13 באוקטובר 1996 באסן שבגרמניה) הוא כדורגלן גרמני המשחק בעמדת הקשר האחורי בקבוצת שטוטגרט מהבונדסליגה.
קריירת מועדונים

קראזור גדל במחלקות הנוער של שוורץ-וייס אסן ובוכום. את הקריירה המקצוענית שלו החל בקבוצת המילואים של בורוסיה דורטמונד.
ב-1 ביולי 2017 חתם קראזור בהולשטיין קיל מהבונדסליגה השנייה. הוא ערך 26 הופעות ליגה במדי המועדון, בהן הבקיע שני שערים.
ב-15 במאי 2019 חתם קראזור בשטוטגרט מהבונדסליגה השנייה. בתום עונת 2019/2020 העפיל עם המועדון לבונדסליגה.
חיים אישיים

קראזור נולד בגרמניה, והוא ממוצא טורקי.
ב-11 ביוני 2022 אישרה שטוטגרט דרך האתר הרשמי שלה כי קראזור נעצר במהלך חופשה באיביזה. מאוחר יותר באותו היום פורסמו בתקשורת דיווחים לפיהם כדורגלן גרמני נעצר באיביזה בחדש לאונס נערה.
הערות שוליים

↑  VfB holt Atakan Karazor von Holstein Kiel באתר Stuttgarter Nachrichten, ‏ 15 במאי 2019 (בגרמנית)
↑  Ermittlungen gegen Atakan Karazor באתר הרשמי של שטוטגרט, 11 ביוני 2022 (בגרמנית)
↑  Top footballer arrested for alleged Ibiza rape of teenager who ended up in hospital באתר דיילי מירור, 11 ביוני 2022 (באנגלית)
צבא הקונפדרציה

| --- | --- |

 מדינה:  קונפדרציית המדינות של אמריקה
 תקופת הפעילות:  28 בפברואר 1861 – 26 במאי 1865 (4 שנים) 
 מנהיגות
 ראש הצבא:  הגנרל רוברט אדוארד לי
 כוח אדם
 כוחות פעילים:  500,000 - 2,000,000 (הערכה)
 מלחמות שהשתתף בהן
 מלחמת האזרחים האמריקנית 
 
צבא הקונפדרציה היה הצבא של קונפדרציית המדינות של אמריקה במהלך שנות קיומה בין ה-8 בפברואר 1861 עד ה-10 במאי 1865.
צבא הקונפדרציה נוסד בשנת 1861 במטרה להגן על קונפדרציית המדינות של אמריקה, אשר נוסדה באותה שנה, כאשר 11 מדינות הדרום פרשו מארצות הברית. הצבא נוהל בתחילה על ידי 313 קצינים שפרשו מצבא ארצות הברית ומנה בהקמתו 82,000 מתנדבים. באוגוסט 1861 אישר הקונגרס של הקונפדרציה גיוס של 400,000 אנשים נוספים. באפריל 1862 העביר הקונגרס של הקונפדרציה חוק גיוס חובה, אשר במסגרתו גויסו כל הגברים הלבנים במדינות הקונפדרציה בגילאי 18–35. מספרם המדויק של אלו ששרתו בצבא הקונפדרציה לא ידוע, שכן הרשומות המקוריות של כוח האדם הושמדו. ההערכה היא שדובר בטווח שבין 500,000 ל-2,000,000 איש.
המפקדים הבכירים בצבא הקונפדרציה היו רוברט לי, אלברט סידני ג'ונסטון ותומאס ג'ונתן ג'קסון.
הצבא פורק ב-9 באפריל 1865 כאשר גנרל רוברט לי נכנע בווירג'יניה.
ציוני-דרך לפי תאריכים בתולדות צבא הקונפדרציה במהלך מלחמת האזרחים האמריקנית

12 באפריל 1861 - הצבא הפגיז את הפורט סמטר בדרום קרוליינה, וזו הייתה הירייה הראשונה במלחמת האזרחים האמריקנית.
1 ביולי 1861 - רוברט א. לי הפתיע את אירווין מקדואל בווירג'יניה והחל קרב בול ראן.
פברואר 1862 - רוברט לי הביס את גנרל ג'ורג' מקללן, שניסה להגיע לריצ'מונד.
6 - 7 באפריל 1862 - קרב שילה: במהלך קרב זה 55,000 חיילי צבא הקונפדרציה ניסו לפלוש למרילנד, אבל הפסידו.
6 באפריל 1862 - אלברט סידני ג'ונסטון נהרג בקרב שילה.
גנרל גרנט כבש את טנסי, ואז אנדרו ג'ונסון הפך למושל הצבאי של טנסי.
ספטמבר 1862 וושינגטון הבירה לא הייתה מוגנת, אבל אז כוחות הצפון בפיקוד מקללן תקפו את צבא הדרום ואז החל קרב אנטיאטם.
17 בספטמבר 1862 - קרב אנטיאטם: צבא הדרום נוצח והסכנה חלפה.
מאי 1863 - גנרל תומאס ג'ונתן ג'קסון ניסה לפלוש לשטחי הצפון והצליח, אבל נהרג במהלך ההסתערות.
1-3 ביולי 1863 - קרב גטיסברג: מהקרבות האכזריים במלחמה. מתרחש ליד העיירה גטיסברג ממערב לוושינגטון הבירה. הקרב הסתיים בניצחון למדינות האיחוד.
1864 - כוחות הצפון פלשו לדרום בשתי דיוויזיות וכיתרו את חיילי הדרום בפיקוד רוברט א. לי.
צבא הצפון כבש את ריצ'מונד.
9 באפריל 1865 - מפקד כוחות הדרום הגנרל רוברט לי נכנע לגנרל יוליסס גרנט.
ראו גם

צבא האיחוד
1997 במוזיקה

| 0 | 1 | 2 | 3 |
| --- | --- | --- | --- |
|  |  | 1997  במוזיקה |  |
< · 1995 · 1996 — 1997 — 1998 · 1999 · >
כל ערכי השנים במוזיקה במאה ה-20 · כל ערכי השנים במוזיקה במאה ה-21 · פורטל המוזיקה
בערך זה מצוינים אירועים שהתרחשו במהלך שנת 1997 ונוגעים לעולם המוזיקה.
אירועים בולטים: בעולם

דייוויד בואי מופיע במופע התרמה במסגרת יום הולדתו ה-50 במדיסון סקוור גארדן שבניו יורק. בין המשתתפים: פו פייטרס, לו ריד, הקיור, הסמאשינג פאמפקינז ועוד.
נוטוריוס בי. איי ג'י. מוציא את אלבומו Life After Death.
ג'יימס בראון ודייוויד בואי מקבלים כוכב בשדרת הכוכבים של הוליווד.
מדונה זוכה בגלובוס הזהב על תפקידה בסרט אוויטה.
נוטוריוס בי. איי. ג'י. נורה למוות בלוס אנג'לס.
מופע מתוכנן של מרילין מנסון בקולומביה שבקרוליינה הדרומית מתבטל לאחר לחץ של קבוצות דת.
פול מקרטני מקבל תואר אבירות מהמלכה אליזבת השנייה.
הלהקה המאנקיז מתאחדים לשתי הופעות בהארנה של ומבלי, לונדון.
וינטון מרסליס הוא אמן הג'אז הראשון שזוכה בפרס פוליצר למוזיקה.
הספייס גירלז מכריזות במסגרת פסטיבל הקולנוע בקאן על העבודה על הסרט ספייס וורלד שיוצא בהמשך השנה.
רדיוהד מוציאים את אלבומם OK Computer.
גארת' ברוקס מופיע מול יותר מ-800 אלף איש בסנטרל פארק, ניו יורק.
בהלוויה של הנסיכה דיאנה, מופיע אלטון ג'ון עם השיר Candle in the Wind
מייקל ג'קסון מסיים את מסע ההופעות הארוך שלו HIStory World Tour, לאחר 82 הופעות מול 4.5 מיליון איש סה"כ.
ביל ברי, המתופף של הלהקה אר.אי.אם., מודיע על פרישתו מהלהקה.
ספייס גירלז מפטרות את מנהלן סימון פולר.
אירועים בולטים: ישראל

ענבל פרלמוטר, סולנית להקת המכשפות, נהרגת בתאונת דרכים ערב לפני הופעת האיחוד של הלהקה.
שינייד אוקונור מבטלת את הופעתה באירוע "שתי בירות, שתי מדינות" בירושלים עקב איומים על חייה.
מאיר אריאל מוציא את אלבומו האחרון "ברנרד ולואיז".
האריות מוציאה אלבום אוסף - האלבום הוא למעשה אלבומה היחיד של הלהקה משנות ה-60.
אביתר בנאי מוציא את אלבום הבכורה שלו "אביתר בנאי".
תחנת הרדיו רשת ג' שנוסדה ב-1976, עוברת לשדר מוזיקה עברית בלבד.
לייבל הטראנס HOMmega נוסד על ידי אייל ינקוביץ' בתל אביב.
ג'וזי כץ משתתפת באלבומו של נתן כהן "תחנת דרכים" וחוזרת לעסוק במוזיקה לאחר 15 שנות הפסקה.
עפרה חזה מוציאה את האלבום האחרון בחייה, "Ofra Haza".
הוצא לאור האלבום פסיכופת צעיר של רוגל אלפר, רם אוריון ואסף גברון.
אירועים בולטים: ישראל > הופעות של אמנים בינלאומיים שהתקיימו בארץ באותה שנה

|  | להקה\ אמן | מיקום | כמות קהל | מסגרת |
| --- | --- | --- | --- | --- |
| 1 | רייג' אגאינסט דה מאשין | מועדון הסיטי הול, חיפה |  | הופעה |
| 1 | רייג' אגאינסט דה מאשין | הסינרמה, תל אביב |  | הופעה |
| 2 | U2 | פארק הירקון, תל אביב | 50,000 | הופעה |
להקות שהוקמו

ישראל אאורה
ישראל בתריי זוזי
ישראל ז'ק מיראז'
ישראל לולה
ישראל הזבובים
ישראל יציאת חירום
ישראל רביעיית אביב - Aviv String Quartet
ארצות הברית דאת' קאב פור קיוטי - Death Cab for Cutie
ארצות הברית דסטיניז צ'יילד - Destiny's Child
ארצות הברית דבוצ'קה - DeVotchKa
ארצות הברית היילסטרום - Halestorm
ארצות הברית אינטרפול - Interpol
ארצות הברית הליברטינז - The Libertines
ארצות הברית ליקוויד טנשן אקספרימנט - Liquid Tension Experiment
ארצות הברית מיינדלס סלף אינדלג'נס - Mindless Self Indulgence
ארצות הברית ניו פאונד גלורי - New Found Glory
ארצות הברית פליין וייט טיז - Plain White T's
ארצות הברית ילוקארד - Yellowcard
ארצות הברית הווייט סטרייפס - The White Stripes
ארצות הברית ג'מייקה איזי סטאר אול סטאר - Easy Star All-Stars
אנגליה פייב - Five
אנגליה קסביאן - Kasabian
אנגליה קין - Keane
אנגליה מדיאיוול בייבס - Mediæval Bæbes
אנגליה זירו 7 - Zero 7
ויילס לוסטפרופטס - Lostprophets
אירלנד ביוויצ'ד - B*Witched
פינלנד בומפאנק אמ.סי'ז - Bomfunk MC's
פינלנד פינטרול - Finntroll
פינלנד אינסומניום - Insomnium
פינלנד טוריסס - Turisas
נורווגיה טריסטניה - Tristania
איטליה דומסוורד - Doomsword
גרמניה פריימל פיר - Primal Fear
גרמניה קסנדריה - Xandria
הולנד וונגה בויז - Vengaboys
קנדה אינטו אטרניטי - Into Eternity
קנדה ליליקס - Lillix
אוסטרליה האבלנצ'ז - The Avalanches
ברזיל דיאנטה דו טרונו - Diante do Trono
להקות שהתפרקו

ישראל האצולה
ארצות הברית אסיד באת' - Acid Bath
ארצות הברית ביקיני קיל - Bikini Kill
ארצות הברית דינוזאור ג'וניור - Dinosaur Jr (התאחדו מאז)
ארצות הברית פוג'יז - Fugees (התאחדו מאז)
ארצות הברית אוביטוארי - Obituary (התאחדו מאז)
ארצות הברית סאונדגארדן - Soundgarden (התאחדו מאז)
ארצות הברית סוואנס - Swans (התאחדו מאז)
ארצות הברית אגלי קיד ג'ו - Ugly Kid Joe (התאחדו מאז)
אנגליה ריינבואו - Rainbow (התאחדו מאז)
סקוטלנד קוקטו טווינס - Cocteau Twins
יפן אקס ג'פן - X Japan (התאחדו מאז)
נולדו

אוסטרליה קודי סימפסון, זמר.
קובה ארצות הברית קמילה קביו, זמרת.
ארצות הברית רבקה בלאק, זמרת.
ארצות הברית אוליביה הולט, זמרת.
ארצות הברית בלה ת'ורן, זמרת.
שוודיה זארה לארסון, זמרת.
אוקראינה מלובין, זמר.
שוודיה בנג׳מין אינגרוסו, זמר, שחקן ויוצר.
דרום קוריאה ג'ונגקוק, זמר.
נפטרו

ישראל משה וילנסקי, מלחין, מעבד ומנצח (נולד ב-1910)
ישראל ענבל פרלמוטר, זמרת, גיטריסטית ומלחינה (נולדה ב-1971)
ארצות הברית טוני ויליאמס, מתופף (נולד ב-1945)
ארצות הברית נוטוריוס בי. איי. ג'י., ראפר (נולד ב-1972)
ארצות הברית ג'ף באקלי, זמר וגיטריסט (נולד ב-1966)
ארצות הברית ג'ון דנוור, זמר וגיטריסט (נולד ב-1943)
ארצות הברית מייקל הדג'ס, מלחין וגיטריסט (נולד ב-1953)
הוואי ישראל קמקוויוואולה, זמר (נולד ב-1959)
רוסיה סביאטוסלב ריכטר, פסנתרן (נולד ב-1915)
צרפת סטפן גרפלי, כנר (נולד ב-1908)
ניגריה פלה קוטי, מוזיקאי (נולד ב-1938)
האימפריה האוסטרו-הונגרית גאורג שולטי, מנצח (נולד ב-1912)
מצעדי להיטים: בעולם > עשרת האלבומים הטובים ביותר

(על פי BESTEVERALBUMS)
| --- | --- |
 1. OK Computer - רדיוהד  2. Homogenic - ביורק  3. Either/Or - אליוט סמית'  4. The Lonesome Crowded West - מודסט מאוס  5. Urban Hymns - דה וורוו:  6. Ladies And Gentlemen We Are Floating In Space - ספיריטואלייזד  7. The Colour and the Shape - פו פייטרס  8. F♯A♯∞ - גודספיד יו! בלאק אמפרור  9. Perfect From Now On - בוילד טו ספיל  10. Nick Cave & The Bad Seeds - ניק קייב
מצעדי להיטים: בעולם > להיטי השנה במצעד הבילבורד

| --- | --- |
 1. "Candle in the Wind 1997" - אלטון ג'ון  2. "Foolish Games" - ג'ול  3. "I'll Be Missing You" - פאף דדי ו-112  4. "Un-Break My Heart" - טוני ברקסטון  5. "Can't Nobody Hold Me Down" - פאף דדי ומייז:  6. "I Believe I Can Fly" - אר. קלי  7. "Don't Let Go" - אן ווג  8. "Return of the Mack" - מארק מוריסון  9. "How Do I Live" - ליאן ריימס  10. "Wannabe" - ספייס גירלז
מצעדי להיטים: בארץ > המצעד העברי השנתי של רשת ג'

| 0 | 1 | 2 |
| --- | --- | --- |
|  1. "כל מה שתרצי" - רמי קלינשטיין (רמי קלינשטיין)  2. "צאי אל החלון" - אייל גולן ואתניקס (זאב נחמה/זאב נחמה ותמיר קליסקי)  3. "לב של גבר" - אייל גולן (זאב נחמה/זאב נחמה ותמיר קליסקי)  4. "אהוב יקר" - רונית שחר (רונית שחר)  5. "עוד שבת" - טיפקס (קובי אוז)  6. "כבר עכשיו" - ירמי קפלן (ירמי קפלן)  7. "יום מעונן" - היי פייב (שי להב)  8. "פנים אל מול פנים" - יהודה פוליקר (יעקב גלעד/יהודה פוליקר)  9. "סתם" - טיפקס (קובי אוז)  10. "מתי נתנשק" - אביתר בנאי (אביתר בנאי)  11. "מיטשל" - מיקה קרני (מיקה קרני)  12. "לא מחכה יותר לדוור" - איגי וקסמן (איגי וקסמן/צחי הר נבו)  13. "דברים שרציתי לומר" - יהודה פוליקר (יעקב רוטבליט/יהודה פוליקר)  14. "תתקעו בחצוצרה" - שב"ק ס ופישי הגדול (שב"ק ס ופישי)  15. "למה הלכת ממנו" - טיפקס ושרית חדד (קובי אוז)  16. "שמתי לי פודרה" - אביתר בנאי ואפרת בן צור (על פי אמא אווזה בתרגום אורי סלע/אביתר בנאי)  17. "מהרי נא" - אהוד בנאי (אהוד בנאי)  18. "סוף העולם" - אביב גפן וברי סחרוף (אביב גפן)  19. "בורח" - נמרוד והבודדים (נמרוד שיקלר)  20. "אני" - היי פייב (אמיר פיי גוטמן/שי להב) |  |  21. "שיר תקווה" - אביב גפן (אביב גפן)  22. "גולה גולה" - אתניקס עם אג'אר (זאב נחמה/זאב נחמה ותמיר קליסקי)  23. "רק בשביל לקבל חיבוק" - איפה הילד? ואיגי וקסמן (חמי רודנר)  24. "לא יכול לעצור את זה" - יובל בנאי (יובל בנאי)  25. "אין לנו מה להפסיד" - היי פייב (דן תורן/שי להב)  26. "דון קיחוטה" - דנה אינטרנשיונל (נינו אורסיאנו)  27. "תישארי עוד קצת" - רמי קלינשטיין (צרויה להב/רמי קלינשטיין)  28. "איתו לנצח" - קרח תשע (נועם רותם, רועי הדס, אוהד קוסקי, אורי מייזלמן ורון גלעד)  29. "בדרך למילווקי" - איגי וקסמן (איגי וקסמן/שרון הולצמן)  30. "היווניה הגדולה שמחה" - היווניה (ערן פריאון/ערן פריאון ועופר פריאון)  31. "לעינייך הכחולות (רמיקס)" - יהודה פוליקר ויזהר אשדות (יהודה פוליקר)  32. "היא שלו והוא שלה" - ריקי גל ומתי כספי (אהוד מנור/רחל כספי)  33. "הלא נודע" - דני סנדרסון (דני סנדרסון)  34. "איזו מן ילדה" - יהודית רביץ (יהודית רביץ)  35. "אני אוהב אותך ממש מוגזם" - טיפקס (קובי אוז)  36. "קפה אלהמברה" - מרגלית צנעני (רחל שפירא/מרגלית צנעני)  37. "כלום לא עצוב" - אביתר בנאי (אביתר בנאי)  38. "אפשר אהבה" - היי פייב (גיל צרנוביץ'/שי להב)  39. "צל כבד" - כשניקו תתחיל לדבר (פטריק סבג)  40. "אין מדינה לאהבה" - נורית גלרון (יהונתן גפן/צביקה פיק) |
מצעדי להיטים: בארץ > המצעד הבינלאומי השנתי של רשת ג'

1. אקווה - "Barbie Girl"
2. צ'ארלי דורה - "Time Goes Bye"
3. פאף דאדי ופיית' אוונס - "I'll Be Missing You"
4. הנסון - "Mmm Bop"
5. גאלה - "Let A Boy Cry"
6. דה וורב - "Bitter Sweet Symphony"
7. שרה ברייטמן - "Time To Say Goodbye (Con Te Partiro)"
8. גאלה - "Freed From Desire"
9. קתרינה והגלים - "Love Shine a Light"
10. בקסטריט בויז - "Everybody (Backstreet's Back)"
11. ריקי מרטין - "Maria"
12. סאש - "Ecuador"
13. אן סינק - "Tearin' Up My Heart"
14. רדיוהד - "Karma Police"
15. מריה קארי - "Honey"
16. מייקל ג'קסון - "History"
17. פט שופ בויז - "Somewhere"
18. יו טו - "Discotheque"
19. וויט טאון - "Your Woman"
20. אלטון ג'ון - "Candle In The Wind 1997"
21. מונקו - "What Do You Want From Me"
22. בליני - "Samba De Janeiro"
פרסים מוזיקליים

טקס גראמי ה-39
| 0 | 1 | 2 |
| --- | --- | --- |
|  שיר השנה: "Change the World" - טומי סימס, וויין קירקפטריק וגורדון קנדי |  אלבום השנה: Falling into You - סלין דיון |  פריצת השנה: ליאן ריימס |
האירוויזיון ה-42
| 0 | 1 | 2 | 3 | 4 |
| --- | --- | --- | --- | --- |
|  מקום 1: קתרינה והגלים - "Love Shine a Light" בריטניה |  מקום 2: מרק רוברטס - "Mysterious Woman" אירלנד |  מקום 3: שבנם פאקר וגרופ אתניק - "Dinle" טורקיה |  מקום 4: ז'ליס - "Fiumi di parole" איטליה |  מקום 5: חארה ואנדראס קונסטדינו - "Mana mou" קפריסין |
טקס פרסי ה-MTV (אירופה)
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  שיר השנה: הנסון - "Mmm Bop" |  הופעת השנה: יו טו |  זמר השנה: ג'ון בון ג'ובי |  זמרת השנה: ג'נט ג'קסון |  להקת השנה: ספייס גירלז |  פריצת השנה: הנסון |  וידאוקליפ השנה: "Breathe" - הפרודיג'י |
המצעד העברי השנתי של רשת ג'
| 0 | 1 | 2 |
| --- | --- | --- |
|  זמר השנה: אייל גולן |  זמרת השנה: איגי וקסמן |  להקת השנה: טיפקס |
ז'אנרים שונים > אופרה

פרמיירות מרכזיות:
רוברט אשלי - Balseros
אנטוניו בראגה - San Domenico di Guzman
פיטר ליאברסון - Ashoka's Dream
איינוגוהאני ראוטבארה - Aleksis Kivi
ז'אנרים שונים > ג'אז

אלבומים מרכזיים שיצאו:
פט מאתיני גרופ - Imaginary Day
מתיו שיפ - Strata
סטיב קולמן - Genesis
וינטון מרסליס - Blood on the Fields
ג'ו לובנו - Trio Fascination
ז'אנרים שונים > מוזיקה קלאסית

יצירות \ אלבומים שיצאו:
פיטר מאקסוול דייוויס - Concerto for Piano and Orchestra
אנרי דיטייה -
The Shadows of Time, for three children's voices and orchestra
Slava's Fanfare, for spatial ensemble
לורנצו פררו -
Capriccio for piano and string orchestra
Concerto for violin, cello, piano and orchestra
Storie di neve, music for the Sestriere Alpine World Ski Championships opening ceremony of 1997
Championship Suite, for large orchestra
Three Baroque Buildings
סופיה גוביידולינה - The Canticle of the Sun
בטלוויזיה ובקולנוע > סרטים מוזיקליים

ארצות הברית אנסטסיה
ארצות הברית חתולים אינם רוקדים
ארצות הברית הרקולס
ארצות הברית היפה והחיה 2: חורף קסום
ארצות הברית פו הדב: ההרפתקה הגדולה ביותר
בריטניה ספייסוורלד
ראו גם

שנות ה-90 של המאה ה-20 במוזיקה הפופולרית
הערות שוליים

↑  Best Ever Albums, Best Albums of 1998, Best Ever Albums (באנגלית)
| מוזיקה לפי שנים |
| --- | --- | --- |
| המאה ה-20 | 1901 • 1902 • 1903 • 1904 • 1905 • 1906 • 1907 • 1908 • 1909 • 1910 • 1911 • 1912 • 1913 • 1914 • 1915 • 1916 • 1917 • 1918 • 1919 • 1920 • 1921 • 1922 • 1923 • 1924 • 1925 • 1926 • 1927 • 1928 • 1929 • 1930 • 1931 • 1932 • 1933 • 1934 • 1935 • 1936 • 1937 • 1938 • 1939 • 1940 • 1941 • 1942 • 1943 • 1944 • 1945 • 1946 • 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 |  |
אוי כי ירד אש

אוי כי ירד אש היא קינה לתשעה באב מאת רבי טביומי בן ישראל. היא נאמרת ברוב קהילות הספרדים לאחר ערבית.
מנהגים

רוב בני עדות המזרח נהגו לומר קינה זו קודם תפילת ערבית, ורק כשתשעה באב חל ביום חול, אך כשחל במוצאי שבת לא נהגו לאומרו.
שימושים נוספים

פעמים רבות נוסח "אוי כי ירד אש" משמש להספד.
הערות שוליים

↑  אוי כי ירד אש, באתר התפילה והפיוט
↑  הרבסט, מרדכי, אויף אייגענע וועגן, באתר אוצר החכמה
↑  ראו לדוגמה: חזון עובדיה, באתר אוצר החכמה. אלישר, חיים משה בן יעקב שאול, כבוד לאיש, באתר אוצר החכמה
ערך זה הוא קצרמרבנושא יהדות. אתם מוזמנים לתרום לוויקיפדיה ו.
שגרירות סין בישראל

| --- | --- |

 מידע כללי
 כתובת:  רחוב בן יהודה 222
 עיר:  תל אביב
 קואורדינטות:  32°05′40″N 34°46′29″E﻿ / ﻿32.094414989588°N 34.774793139371°E﻿ / 32.094414989588; 34.774793139371
 תאריך פתיחה:  פברואר 1992
 דיפלומטיה
 חלק מ:  יחסי ישראל-סין
 שגריר:  שיאו ג’ונג’נג
 שטח האמנה:  ישראל ישראל
 מדינה מיוצגת:  הרפובליקה העממית של סין הרפובליקה העממית של סין
 
 http://il.china-embassy.gov.cn/chn
 תבנית:לשוניות2
 
שגרירות הרפובליקה העממית של סין במדינת ישראל היא הנציגות הדיפלומטית של הרפובליקה העממית של סין במדינת ישראל, השוכנת בתל אביב.
השגרירות ממוקמת ברחוב בן יהודה 219–220 בתל אביב, והיא מחזיקה במחלקה עסקית בדרך נמיר 94.